سالا الشوط الاول من مباراة الاسود بملعب السلام بالقاهرة ضد نامبيا في اول مواجهة للمغرب بكأس افريقيا للأمم المقامة حاليا بمصر، بتعادل سلبي. وكانت اخطر محاولة شهدتها الدقيقة العاشرة بعد قذفة قوية لديرار خرجها حارس ناميبيا للتوش. وبقينا حتى للدقيقة 16 باش شفنا أول محاولة للناميبيين. كورة بعيدة بشي 30 متر مشات فوق البوطو، وفالدقيقة 21 جات محاولة للنصيري وسط الكاري 18 وما استلغهاش مزيان. بعدها بدقيقتين كانت محاولة لزياش اللي فضل يضرب للبوطو على يعطيها لحكيمي ومشات بعيدة. استمر الاسود فالضغط على ناميبيا وكيقلبو كيفاش يوصلو للشبكة. باش حسو بالدفاع صحيح بداو يتيريو من بعيد. وبرد الماتش حتى الدقيقة 39 كانت محاولة زوينة من حكيمي ولاح الكورة ولكن الدفاع الناميبي بعدها. وتحركات نامبيا فالدقيقة 43 دارت محاولة مزيانة غير كانت تسلل، رد عليهم النصيري بعد دقيقة بتوغل عطى كورنير للاسود، وبعدها سالى الشوط الاول بصفر بمثله. المباراة دازت فجو حار بزاف. 
عاجل. المغرب ناميبيا متعادلين فالشوط الاول. شوط بارد داز فجو سخون بزاف